**Pótpályázati felhívás**

**a kari Nemzetközi Nyári Cseregyakorlatokra**

**2014**

**Pályázható országok és feltételei:**

* **Ausztria** – **Lions Program** (4 fő): 4. éves hallgatók pályázhatnak, középfokú államilag elismert német nyelvvizsga kötelező, a nyertes hallgatók adatairól részletes jelentkezési lapot töltünk ki (4 főt lehet a jelentkezési lapon biztos utazónak megadni és 4 főt várólistásnak, a tavalyi évben mind a 8 fő helyet kapott). Előzetes igények alapján, a Program osztrák vezetése dönti el, hogy melyik hallgató melyik osztrák kórházban (pl.: Bécs, Innsbruck, St. Pölten, Amstetten, Graz, Linz, Ried im Innkreis, Tulln, Klagenfurt, Leoben) végezheti gyakorlatát, és ők veszik fel ezek után a kapcsolatot a hallgatókkal is.
* **Románia** – **Kolozsvár** (3 fő): elsősorban 3. és 4. éves hallgatók pályázatát várjuk, középfokú államilag elismert angol nyelvvizsga kötelező.
* **Szlovákia** – **Martin** (3 fő): elsősorban 3. és 4. éves hallgatók pályázatát várjuk, középfokú államilag elismert angol nyelvvizsga kötelező.

Az alábbi partneregyetemen végzett nyári gyakorlatokat a kar nem tudja beszámítani, mert nem felelnek meg a hatályban lévő akkreditációs előírásoknak. A hallgatók feladata az adott gyakorlat elismertetése!

* **Oroszország**  – **Izsevszk** (2 fő): elsősorban 3. és 4. éves hallgatók pályázhatnak, középfokú államilag elismert angol nyelvvizsga kötelező.

Minden fentebb felsorolt országban a fogadó fél ingyenes szállást, étkezést vagy az étkezésre fordítható költőpénzt biztosít a hallgatóknak. Az utazást a hallgatónak saját magának kell megoldania. Részletek felől érdeklődni a Nemzetközi Kapcsolatok Irodájában lehet!

Az ösztöndíjat nyert hallgató vállalja, hogy a kint tartózkodás időtartamára saját költségére köt utasbiztosítást!

**Pályázati feltételek:**

* Angol vagy német nyelv min. középfokú ismerete, nyelvvizsga bizonyítvány másolatának benyújtása kötelező, a nyertes pályázóknak nyelvi alkalmassági szóbeli vizsgán (német nyelvből anamnézis tételek) kell részt venniük, ahol el is veszíthetik a helyet, ha nem megfelelő az adott országhoz a nyelvi tudásuk.
* Beadandó továbbá minden megszerzendő pontot alátámasztó igazolás.
* Motivációs levél angol vagy német nyelven (választott országtól függően).
* Az utolsó 4 félév indexmásolata.
* Amennyiben a hallgató önhibáján kívül kényszerül visszaadni a már elnyert ösztöndíjat, azt kérjük hivatalos lemondó-nyilatkozat formájában tegye meg. Egyéb visszamondás esetén ez beszámításra kerül (pontlevonás) a következő NKB pályázatának elbírálása során.
* Azon hallgató pályázata, aki ugyanezen a pályázaton előző évben ösztöndíjat nyert, csak a pótpályázaton kerül elbírálásra.

**Beadási határidő:** **2014. február 18. (kedd) 12.00 óra!**

**Elosztó és nyelvi meghallgatások időpontjáról, kérjük, érdeklődjenek az irodában személyesen vagy**

**e-mailben (**[**nkb@aok.pte.hu**](mailto:nkb@aok.pte.hu)**).**

**A jelentkezés menete:**

A Nemzetközi Kapcsolatok Irodájának honlapjáról letölthető jelentkezési lapot kell kitölteni: <http://aok.pte.hu/index.php?page=egyseg&egy_id=1780&nyelv=hun> (Nemzetközi nyári cseregyakorlatok).

A kitöltött jelentkezési lapot – a csatolt dokumentumokkal együtt **2014. február 18. 12 óráig**

kell eljuttatni a Nemzetközi Kapcsolatok Irodájába.

A nyertes hallgatókat e-mailben fogjuk értesíteni, ezek után nyelvi meghallgatáson (szóbeli tételek, szaknyelvi ismeretek) kell részt venniük, ahol egyesével kell számot adniuk tudásukról. Ha ennek is megfelelt a hallgató, akkor nyerte el véglegesen a nyári gyakorlati helyet. Aki nem felel meg a nyelvi szintfelmérésen, az elveszíti az elnyert helyet, ebből a nyelvből kizárásra kerül 2014 nyarán.

**Kérjük a pályázati anyagot lefűzhető A4-es genotherm mappában leadni, ne borítékban!**

**Pályázatok leadása: ÁOK Nemzetközi Kapcsolatok Irodája, Szigeti út 12. Elméleti Tömb 1. emelet, a Mozaiktól jobbra.**

**Információ: Tomózer Anett (**[**nkb@aok.pte.hu**](mailto:nkb@aok.pte.hu) **) ÁOK NKB irodavezető**